Airnavia tilbød sidste år rejselystne kunder en række billige ruter ud af Aalborg. Bland andet en rute til London. Selskabet har ikke kunne trække kunder nok til denne rute, og nedlagde derfor strækningen. Alle kunder kan får deres penge tilbage, men det er ikke godt nok, mener Danmarks Rejsebureau Forening (DRF). - Det skal ikke kunne betale sig at agere flyselskab eller rejseselskab på denne måde. Slet ikke på bekostning af de mange danske rejsebureauer, der overholder alle regler, og som ikke lader forbrugeren i stikken, siger Lars Thykier, administrerende direktør i Danmarks Rejsebureau Forening. Lars Thykier opfordrer forbrugerne til at anmode selskabet om ombooking. Hvis Airnavia nægter, bør forbrugeren klage til Forbrugerklagenævnet, der kan tage stilling til, om kunden også er berettiget til erstatning for nye flybilletter. - Airnavias produkt og markedsføring er skruet sammen på en måde, så forbrugeren får det indtryk, at Airnavia er et flyselskab, men sådan forholder det sig ikke, fortæller Lars Thykier. Til sammenligning kan rejsebureauer optræde som formidlere af flybilletter, men kun hvis der er taget et forbehold og dette fremgår tydeligt af bureauets markedsføring. Airnavia har ikke et sådant forbehold. Tværtimod oplyser man direkte vildledende, at man er et flyselskab. Derfor bør kunderne også tilbydes vederlagsfri ombooking til nyt fly, mener DRF.

Referat:
Danmarks Rejsebureau Forening opfordrer de rejselystne kunder, der fik aflyst deres rejse, til at kræve en ombooking eller klage til forbrugerklagenævnet.